
Z A P I S N I K
14. sjednice Vijeća Mjesnog odbora „Šestinski dol-Vrhovec“
01. srpnja 2026.

 u prostoru MS „Šestinski dol-Vrhovec“, Ilica 181
s početkom 18:00 sati


NAZOČNI ČLANOVI VIJEĆA:
Diana Bekavac, Antonija Šimunović, Ivona Molan, Hrvoje Vajdić, Denis Šeparović, Rikard Čretnik i  Ian Vragović  
 
Predsjednica daje na glasovanje zapisnik sa 13. sjednice. 
Vijeće jednoglasno prihvaća zapisnik.  
Predsjednica konstatira da prisutno 7 od 7 članova VMO-a.
Predsjednica daje na glasovanje dnevni red sjednice.
Vijeće jednoglasno utvrđuje    

DNEVNI RED

1. Zaključak o obnovi pješačkih prijelaza na području MO „Šestinski dol-Vrhovec“                                        – donošenje zaključka
2. Zaključak o prometnoj problematici, Vrtlarska ulica – donošenje zaključka
3. Zaključak o postavljanju stupica na desnoj strani u ulici grada Gualdo Tadino 
– donošenje zaključka
4. Zaključak o prijedlogu da se u Ul. Nad lipom stabla lipa – donošenje zaključka
5.   Pitanja, prijedlozi i obavijesti


Ad 1.  Zaključak obnovi pješačkih prijelaza na području MO „Šestinski dol-Vrhovec“

Predsjednica informira vijećnike o predmetu rasprave i odlučivanja.
Svi vijećnici sudjeluju u raspravi.
Vijeće jednoglasno donosi:

ZAKLJUČAK
o prijedlogu za obnovu horizontalne signalizacije


1. Vijeće Mjesnog odbora "Šestinski dol-Vrhovec“ raspravljalo je o potrebi za obnovom horizontalne signalizacije na području Mjesnog odbora.

2. Vijećnici su mišljenja da je neophodno obnoviti  horizontalnu signalizaciju kako slijedi:

1) Šestinski dol 7 (kod ljekarne Barlović), kod kbr. 99A i kbr. 115, 

2) kod  autobusnih stanica linije 129  Kuniščak - Šestinski dol
· Kuniščak 42 - obnova pješačkog prijelaza  (kao i drugih pješačkih prijelaza na rotoru Ulice Sveti Duh, kod škole)
· Mandaličina 18 – obnova žutih oznaka za autobusno stajalište
· Šestinski dol 58 – obnova žutih oznaka za autobusno stajalište
· Šestinski dol 133 A – obnova pješačkog prijelaza 
· Klanac Prevoj  – obnova žutih oznaka za autobusno stajalište
· Kestenovac – Drage - obnova žutih oznaka za autobusno stajalište
· Šestinski dol - Podfuščak I – obnova pješačkog prijelaza
3) Križanje /rotor Šestinski dol - Kuniščak - Domobranska (oko rotora ima 5-6 pješačkih prijelaza),
4) Domobranska  ulica - izlaz na Ilicu, ulaz u Katoličko (zaključkom smo tražili da se prijelaz stavi na crvenu podlogu),
5) Kuniščak – Antunovac,
6) Vukasovićeva ulica - Kuniščak i izlaz na Ilicu,
7) Ulica Grada Gualdo Tadino - Kuniščak, skretanje prema knjižnici, G.Tadino 16,
8) Sokolovac 12 i 19,
9) Mandaličina - Vrhovec - Nad lipom,
10) Vrhovec kod kbr. 1, 37, 68, 96, 128,
11) Vrhovec - Vidovčica I (križanje kod. kbr. 3 i križanje kod kbr. 27 - 2 prijelaza),
12) Šestinski vrh 59,
13) Križanje Vrhovec - Zatišje - Vrtlarska,
14) Nad lipom - Podolje i izlaz na Ilicu,
15) Podolje - Vrtlarska,  kružni tok kod bolnice,
16) Vrtlarska 13

3. Ovaj Zaključak dostaviti će se Vijeću Gradske četvrti Črnomerec i Gradskom uredu za mjesnu samoupravu, promet, komunalne poslove, civilnu zaštitu i sigurnost.  


Ad. 2. Zaključak o prometnoj problematici, Vrtlarska ulica – donošenje zaključka

Predsjednica informira vijećnike o predmetu rasprave i odlučivanja.
Svi vijećnici sudjeluju u raspravi. Vijeće je zaključkom na 6. sjednici tražilo rješavanje problema nepropisnog parkiranja u Ulici Podolje i u Vrtlarskoj ulici privremenim iscrtavanjem žute cik cak linije u na parnoj strani ulice Podolje, Vrtlarskoj i ostalim ulicama na području MO, gdje god je to moguće.
Vijeće GČ Črnomerec je na 7. sjednici donijelo zaključak kojim traži privremeno označavanje kosim žutim crtama mjesta zabrane parkiranja u Ul. Podolje, Vrtlarskoj i Ul. Nad lipom.
Vijeće se složilo da je potrebno napisati požurnicu na zaključak VGČ-a sa 7. sjednice od 16.12.2025.

[bookmark: _GoBack]Vijećnici u nastavku raspravljaju o peticiji koju su podnijeli stanovnici Vrtlarske ulice (mailovi: I.D., I.D. i K.K. )

Vijeće jednoglasno donosi:
ZAKLJUČAK
                             o prijedlogu za uspostavu jasne prometne regulacije i 
                          povećanje sigurnosti u Naselju Vrtlarska i u Vrtlarskoj ulici

1. Vijeće Mjesnog odbora "Šestinski dol-Vrhovec“ raspravljalo je o peticiji stanara Naselja Vrtlarska za uspostavu jasne prometne regulacije i povećanje sigurnosti u Vrtlarskoj ulici. Stanovnici Naselja Vrtlarska, izloženi su kontinuiranom i dugotrajnom narušavanju sigurnosti prometa, pješačkih komunikacija i osnovnih uvjeta stanovanja, uslijed enormne količine nepropisno parkiranih automobila koji stvaraju prometni kaos. 

2. Vijeće je suglasno sa zahtjevima stanara Naselja Vrtlarska i traži uspostavu jasne prometne regulacije i povećanje sigurnosti u Vrtlarskoj ulici, utvrđivanje činjeničnog stanja, obilježavanje servisnog prolaza ( samo za stanovnike, dostavna vozila i hitne/interventne službe ). 

3. Ovaj Zaključak dostaviti će se Vijeću Gradske četvrti Črnomerec i Gradskom uredu za mjesnu samoupravu, promet, komunalne poslove, civilnu zaštitu i sigurnost.  


 



Ad. 3. Zaključak o postavljanju stupica na desnoj strani u ulici grada Gualdo Tadino
Predsjednica informira vijećnike o predmetu rasprave i odlučivanja.
Svi vijećnici sudjeluju u raspravi. 
Vijeće jednoglasno donosi:

      ZAKLJUČAK
                      o postavljanju stupića na desnoj strani ulice grada Gualdo Tadino


1. Vijeće Mjesnog odbora "Šestinski dol-Vrhovec“ raspravljalo je prijedlogu gđe R.V. da se postave stupići uz rub pločnika na desnoj strani Ulice grada Gualdo Tadino. Nakon što su stupići postavljeni u ulici Sv. Duh kraj Crkve Sv. Antuna, sada se svi koji dolaze u Crkvu parkiraju na pločniku s desne strane ulice.

2. Vijeće je suglasno sa prijedlogom i traži da se postave stupići uz rub pločnika na desnoj strani Ulice grada Gualdo Tadino, kako bi se omogućilo sigurno i nesmetano kretanje pješaka.

3. Ovaj Zaključak dostaviti će se Vijeću Gradske četvrti Črnomerec i Gradskom uredu za mjesnu samoupravu, promet, komunalne poslove, civilnu zaštitu i sigurnost.  



Ad 4. Zaključak o prijedlogu da se u Ul. Nad lipom stabla lipa – donošenje zaključka
Predsjednica informira vijećnike o predmetu rasprave i odlučivanja.
Svi vijećnici sudjeluju u raspravi. 
Vijeće jednoglasno donosi:

ZAKLJUČAK
                                   o prijedlogu da se u Ulici Nad lipom posade stabla lipa


1. Vijeće Mjesnog odbora "Šestinski dol-Vrhovec“ raspravljalo je prijedlogu građana M.M. da se u Ulici Nad lipom, u  potezu od cca 100 metara posade stabla lipa.

2. Vijećnici su suglasni sa prijedlogom i podržavaju ideju da se posade stabla lipe. Vijeće traži da se ako je to moguće, s obzirom na komunalnu infrastrukturu, posade stabla lipa kod kbr. 2 i 6.

Ukoliko nije moguća sadnja lipa, Vijeće predlaže postavljanje urbanih žardinjera / modularnih posuda, u kojima bi se posadilo prikladno drveće i biljke, kao i postavu klupica ( slično kao u Draškovićevoj ulici ).
 
3. Ovaj Zaključak dostaviti će se Vijeću Gradske četvrti Črnomerec i Gradskom uredu za mjesnu samoupravu, promet, komunalne poslove, civilnu zaštitu i sigurnost.  


Ad 5. Pitanja, prijedlozi i obavijesti
   
 





Predsjednica zatvara sjednicu u 18:50 sati.

 					                                                                        
KLASA: 024-08/26-003/1422
URBROJ: 251-13-11-4/013-26-2
Zagreb, 01. srpanj 2026.  


Predsjednica
              Vijeća Mjesnog odbora
             „Šestinski dol – Vrhovec“

           Ivona Molan










glasovanje na 14. sjednici

